CELEX: C2005/229/15
Language: sl
Date: 2005-09-17 00:00:00
Title: Zadeva C-277/05: Predlog za sprejem predhodne odločbe na podlagi odločbe Conseil d'Etat (Francija), section du contentieux, z dne 18. maja 2005 v zadevi Société thermale d'Eugénie-Les-Bains proti Ministère de l'Ėconomie, des Finances et de l'Industrie

17.9.2005   
            
            
               SL
            
            
               Uradni list Evropske unije
            
            
               C 229/7
            
         Predlog za sprejem predhodne odločbe na podlagi odločbe Conseil d'Etat (Francija), section du contentieux, z dne 18. maja 2005 v zadevi Société thermale d'Eugénie-Les-Bains proti Ministère de l'Ėconomie, des Finances et de l'Industrie
   (Zadeva C-277/05)
   (2005/C 229/15)
   Jezik postopka: francoščina
   Conseil d'Etat (Francija), pravdni oddelek je z odločbo z dne 18. maja 2005 v zadevi Société thermale d'Eugénie-Les-Bains proti Ministère de l'Ėconomie, des Finances et de l'Industrie, ki jo je sodno tajništvo Sodišča prejelo dne 5. julija 2005, Sodišču Evropskih skupnosti predložil predlog za sprejem predhodne odločbe.
   Conseil d'Etat (Francija), pravdni oddelek, Sodišču predlaga, naj odloči o vprašanju ali je treba zneske plačane iz naslova ar v okviru prodajnih pogodb, ki se nanašajo na opravljanje storitev, ki so obdavčene z davkom na dodano vrednost, v primeru da kupec izrabi pravico do odstopa od pogodbe, ki jo ima, in da te zneske prodajalec obdrži, šteti kot plačilo za storitev rezervacije in kot take predmet davka na dodano vrednost ali kot odstopnine plačane za odpravo škode nastale zaradi neizpolnitve kupca brez neposredne zveze s kakršnokoli odplačno storitvijo, ki kot take niso predmet tega istega davka.